מארק קרלטון-סמית

מארק אלכסנדר פופאם קרלטון-סמית (באנגלית: Mark Alexander Popham Carleton-Smith; נולד ב-9 בפברואר 1964) הוא גנרל ב אשר שימש כראש המטה הכללי בין יוני 2018 ליוני 2022.

ביוגרפיה
קרלטון-סמית, בנו של גנרל בריטי שהוצב במערב גרמניה, נולד בבילפלד והתחנך באיטון קולג'. הוא למד באוניברסיטת דרהאם ולאחר מכן התגייס לצבא הבריטי. הוא התקבל לאקדמיה הצבאית המלכותית בסנדהרסט והוסמך כקצין חי"ר בשנת 1982. קרלטון-סמית שובץ במשמר האירי ולקח חלק בלחימה בצפון אירלנד כמפקד מחלקה ופלוגה. לאחר מכן התנדב לשירות האוויר המיוחד ולחם במלחמת המפרץ ובבוסניה כמפקד פלגה ביחידה. לאחר מכן שירת כראש מטה החטיבה הממוכנת ה-19 וכראש מטה החטיבה הרב לאומית במבצע כוח מאוחד.

בשנת 2002 מונה למפקד רגימנט שירות האוויר המיוחד ה-22 והוביל את היחידה במהלך מלחמת אפגניסטן ובמלחמת עיראק. בתפקידו הבא שירת כסגן ראש אגף התכנון במשרד הגנה. בשנת 2006 הועלה לדרגת בריגדיר גנרל ומונה למפקד חטיבת התקיפה האווירית ה-16 ובשנת 2008 מונה למפקד הכוחות הבריטיים באפגניסטן. בשנת 2012 הועלה לדרגת מייג'ור גנרל ומונה למונה למפקד דירקטוריון הכוחות המיוחדים. ביוני 2018 מונה לראש המטה הכללי.

קישורים חיצוניים

 .

הערות שוליים

גנרלים בריטים
קצינים במסדר האימפריה הבריטית
מפקדי הכוחות הבריטים וראשי המטה הכללי הבריטי
בוגרי האקדמיה הצבאית המלכותית בסנדהרסט
חיילי ה-SAS
אנשי הכוחות המזוינים של בריטניה במלחמת אפגניסטן
בוגרי איטון קולג'
בוגרי אוניברסיטת דרהאם
בריטים שנולדו ב-1964